CELEX: C2007/140/64
Language: lt
Date: 2007-06-23 00:00:00
Title: Byla T-136/07 2007 m. balandžio 30 d. pareikštas ieškinys byloje Colgate-Palmolive prieš VRDT — CMS Hasche Sigle (VISIBLE WHITE)

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/39
            
         2007 m. balandžio 30 d. pareikštas ieškinys byloje Colgate-Palmolive prieš VRDT — CMS Hasche Sigle (VISIBLE WHITE)
   
   (Byla T-136/07)
   (2007/C 140/64)
   Kalba, kuria surašytas ieškinys: anglų
   Šalys
   
      Ieškovė: Colgate-Palmolive Co. (Niujorkas, Jungtinės Valstijos), atstovaujama advokatų M. Zintler, H. Harmeling ir K.-U. Plath
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: CMS Hasche Sigle (Kelnas, Vokietija)
   Ieškovės reikalavimai
   
               —
            
            
               Panaikinti 2007 m. vasario 15 d. Ketvirtosios apeliacinės tarybos sprendimą.
            
         
               —
            
            
               Patvirtinti Anuliavimo skyriaus sprendimą ir pripažinti, kad Bendrijos prekių ženklo Nr. 802 793 VISIBLE WHITE registracija lieka galioti.
            
         
               —
            
            
               Priteisti ieškovės naudai išlaidas, susijusias su prašymu pripažinti registraciją negaliojančia; pakeisti Apeliacinės tarybos sprendimą dėl su apeliacijos nagrinėjimu susijusių išlaidų priteisimo priteisiant jas ieškovės naudai bei priteisti ieškovės naudai su šiuo ieškiniu susijusias bylinėjimosi išlaidas.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: Žodinis prekių ženklas VISIBLE WHITE 3 klasės prekėms — Bendrijos prekių ženklas Nr. 802 793.
   
      Bendrijos prekių ženklo savininkas: Ieškovė.
   Šalis, prašanti pripažinti Bendrijos prekių ženklo registraciją negaliojančia: CMS Hasche Sigle.
   
      Anuliavimo skyriaus sprendimas: atmesti prašymą pripažinti prekių ženklo registraciją negaliojančia.
   
      Apeliacinės tarybos sprendimas: Panaikinti Anuliavimo skyriaus sprendimą ir pripažinti Bendrijos prekių ženklo registraciją negaliojančia.
   
      Ieškinio pagrindai: Tarybos reglamento Nr. 40/94 7 straipsnio 1 dalies b ir c punktų pažeidimas, nes Apeliacinė taryba klaidingai nusprendė, jog abu elementai VISIBLE bei WHITE apibūdina „dantų pastą“ bei „skystį burnai skalauti“ ir jų junginį traktavo kaip apibūdinamąjį ir todėl neturintį skiriamųjų požymių.